**Záručná listina pre Bankovú záruku za krytie nárokov Objednávateľa zo Zmluvy o Dielo č.** [●] **vyplývajúca z článku 5.12 Zmluvy o Dielo**

Objednávateľ: Slovenský plynárenský priemysel, a.s., so sídlom na adrese Mlynské nivy 44/a, 825 11 Bratislava, IČO: 35 815 256, akciová spoločnosť zapísaná v Obchodnom registri Okresného súdu Bratislava I, oddiel: Sa, vložka číslo: 2749/B (ďalej len Objednávateľ)

Záruka č.  [●]

Boli sme informovaní, že náš klient, [●] (ďalej len Zhotoviteľ) a Vaša spoločnosť ako Objednávateľ ste dňa [●] uzavreli zmluvu č. [●] (ďalej len Zmluva) na zhotovenie štrnástich diel: „Technológie čerpacích staníc L2CNG“.

Cena za všetky Diela (Dielo 1 až Dielo 14 spolu) podľa Zmluvy je [●],- EUR bez DPH.

V súvislosti s realizáciou uvedenej Zmluvy je požadovaná banková záruka, a to vo výške [●] % z kumulatívnej Ceny za všetky Diela, čo zodpovedá sume [●],- EUR.

V zmysle vyššie uvedeného sa týmto my, [●] neodvolateľne na prvú výzvu zaväzujeme zaplatiť Vám: Slovenský plynárenský priemysel, a.s., so sídlom Mlynské nivy 44/a, 825 11 Bratislava, IČO: 35 815 256, bez ohľadu na platnosť a účinnosť vyššie uvedenej Zmluvy a zriekajúc sa všetkých práv na námietky, akúkoľvek sumu/sumy vrátane zmluvných pokút podľa Zmluvy a iných nárokov podľa Zmluvy vrátane nárokov súvisiacich s odstránením vád a nedorobkov počas plynutia Záručnej doby (tak, ako je definovaná v Zmluve), ktoré spolu nepresiahnu celkove maximum [●],- EUR (slovom: [●] euro) na základe Vašej písomnej výzvy na zaplatenie.

V prípade nároku na plnenie z tejto bankovej záruky nám spolu s Vašou písomnou výzvou na zaplatenie musí byť predložený originál Vášho písomného prehlásenia, že Zhotoviteľ porušil podmienky Zmluvy, nakoľko si nesplnil svoje záväzky vyplývajúce zo Zmluvy, ktoré v tomto prehlásení bližšie špecifikujete.

Zaväzujeme sa Vám vykonať platbu až do vyššie uvedenej sumy tejto bankovej záruky po obdržaní Vašej písomnej výzvy na zaplatenie v lehote do päť (5) dní od jej obdržania.

Kvôli identifikácii každá výzva na zaplatenie z tejto bankovej záruky musí byť podpísaná Vašimi štatutárnymi zástupcami a (i) predložená prostredníctvom Vašej banky, ktorá potvrdí právnu záväznosť podpisov štatutárnych zástupcov Vašej spoločnosti, alebo (ii) predložená priamo Vami, pričom podpisy Vašich štatutárnych zástupcov musia byť úradne osvedčené notárom a prílohou výzvy musí byť aj originál alebo úradne osvedčená kópia výpisu z Obchodného registra Vašej spoločnosti, ktorý nebude starší ako desať (10) kalendárnych dní odo dňa podpisu výzvy na zaplatenie.

Túto bankovú záruku je možné uplatniť aj po čiastkach. S každou nami vyplatenou čiastkou v rámci tejto bankovej záruky sa znižuje náš záväzok o výšku rovnajúcu sa výške vyplatenej čiastky.

Táto banková záruka je platná do [●] (*doplní sa podľa okolností: uplynutia Lehoty vykonania Diela / uplynutia Záručnej doby na Diela)* [●] presný dátum (*konkrétny dátum bude doplnený pri uzatváraní záručnej listiny*) vrátane.

Boli sme informovaní, že Zhotoviteľ má voči Objednávateľovi za určitých okolností vyplývajúcich mu zo Zmluvy povinnosť predĺžiť platnosť tejto bankovej záruky z dôvodu predĺženia [●] (*doplní sa podľa okolností: Lehoty vykonania Diela / Záručnej doby na Dielo)*, a to najneskôr do 30 dní pred uplynutím pôvodnej doby platnosti bankovej záruky. Z toho dôvodu sa Vám zaväzujeme uhradiť čiastky z tejto bankovej záruky aj potom, čo v lehote 30 dní pred uplynutím platnosti tejto bankovej záruky od Vás obdržíme Vašu písomnú žiadosť a prehlásenie, že bola z akéhokoľvek dôvodu predĺžená [●] (*doplní sa podľa okolností: Lehota vykonania Diela / Záručná doba na Dielo)*, a táto banková záruka nebola zo strany Zhotoviteľa v súlade so Zmluvou predĺžená.

Akákoľvek požiadavka, týkajúca sa tejto bankovej záruky musí byť banke doručená najneskôr do uvedeného termínu platnosti bankovej záruky alebo v prípade predĺženia (*doplní sa podľa okolností: Lehoty vykonania Diela / Záručnej doby na Dielo)* aj potom, za predpokladu že nám bolo doručené oznámenie podľa predchádzajúceho odseku tejto bankovej záruky. Po tomto termíne táto banková záruka zanikne automaticky a v plnej výške, bez ohľadu na to, či nám bude vrátený originál záručnej listiny alebo nie.

Platnosť tejto bankovej záruky môže skončiť skorším dňom, ako je posledný deň jej platnosti určený vyššie, a to:

(i) dňom, kedy obdržíme zo strany Objednávateľa vrátený originál tejto záručnej listiny; alebo

(ii) dňom vyplatenia celej zaručenej sumy oprávnenému z tejto bankovej záruky; alebo

(iii) dňom obdržania Vášho písomného prehlásenia, podpísaného oprávnenými osobami, v ktorom uvediete, že túto bankovú záruku považujete za ukončenú a vzdávate sa akéhokoľvek nároku na plnenie z nej.

Táto banková záruka sa riadi Jednotnými pravidlami pre záruky vyplatiteľné na požiadanie, revízia 2010, publikované Medzinárodnou obchodnou komorou, publikácia č. 758 (URDG 758), s výnimkou ustanovenia článku 26. V záležitostiach, ktoré nie sú upravené URDG 758 sa táto banková záruka riadi právnym poriadkom Slovenskej republiky. Prípadné spory budú riešené na príslušnom súde v Slovenskej republike.

Dátum [●]

Podpisy [●]